Izvor: N1

Ovaj virus je sličan influenca virusu s kakvim se čovječanstvo susreće svake godine. Kod gripe je smrtnost jedan posto i samo je lani uzela 65.000 života. Kod korone se pokazalo za sada da je smrtnost dva posto te posljedicama bolesti uglavnom podliježu stariji i ljudi slabijeg imunološkog sustava. Ne smije se toliko paničariti, smatra znanstvenik Ivan Đikić.

"Na lijeku se diljem svijeta radi, no Đikić ne vjeruje kako će se on razviti za manje od šest mjesci, pišu 24sata.

- Svaki virus ima svoj ciklus trajanja. Kad se pojavi, oboli mnogo ljudi, no s vremenom sam nestane. Koliko će trajati, ovisi o broju ljudi koji su ga preboljeli i koji se mogu inficirati. Tako će biti i s koronavirusom", dodaje Đikić.

Smatra kako su mjere zatvaranja državnih granica pretjerane jer one samo dodatno ulijevaju stah.

"Reakcije mi se čine uistinu pretjeranima, osobito kad znamo koje je vrijeme inkubacije i kako virus reagira. Novih informacija o lijeku još nema, no kad se lijek otkrije, onda će vakcinacija biti najbolji način za buduće sprečavanje širenja virusa. Do tada treba sabrano gledati na cijelu situaciju", poručuje Đikić.

Đikić je napomenuo kako posljedicama bolesti podliježu starije osobe, a studije su došle do rezultata da je kod ljudi starijih od 80 godina smrtnost je čak 14,8 posto, za ljude od 70 do 79 godina je 8 posto a za 60 i 69 je 3,6 posto, za 50 do 59 godina je 1,3 posto, od 40 do 49 - 0,4 posto, od 10 do 39 - 0,2 posto, a za djecu mlađu od 10 godina nema ni jednog smrtnog slučaja.

Na temu koronavirusa provedene su već 153 studije koje uključuju epidemiološke radove, genetske analize i klinička izvješća. U njima je sudjelovalo 675 uglednih znanstvenika iz cijelog svijeta.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.